AĠENDA

It-Tnejn, 12 ta' Novembru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid f'idejn min hu l-car park li hemm biswit l-Isptar San Luqa fi G'Mangia u li għal ħafna żmien kien amministrat mill-Kunsill Lokali tal-Pietà?

Jista' jassigura lir-residenti tal-lokalità li kienu jagħmlu użu minn dan il-car park jekk hux se jibqa' jkollhom aċċess bħalma kellhom s'issa, biex ipoġġu l-karrozzi tagħhom minħabba l-problema kbira tal-parkeġġ fl-inħawi?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 1087 u ċjoè: Jista' l-Ministru, permezz tas-Segretarjat Parlamentari għall-Protezzjoni tal-Konsumatur u Valletta18 jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom, rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 1086 u ċjoè: Jista' l-Ministru, permezz tas-Segretarjat Parlamentari għall-Gvern Lokali u Komunitajiet jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom, rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Ministru jwieġeb il-mistoqsija parlamentari 1085 u ċjoè: Jista' l-Ministru jgħid min huma l-konsulenti li sal-jum li fih tkun imwieġba din l-interpellanza, kull entità taħtu għandha, il-ħlas u perkaċċi kollha li għandhom, rispettivament, u x'tip ta' konsulenza jipprovdu, rispettivament?

L-ONOR.

JASON AZZOPARDI staqsa lill-

Jista' l-Ministru jgħid kemm-il eluf ta' ewro f'danni ġie kkundannat il-Gvern Malti mill-Qorti Ewropea tad-Drittijiet tal-Bniedem f'sentenzi ta' kundanna ta' ksur tad-drittijiet tal-bniedem mil-liġijiet tal-kera, inkluż l-Att No. 23 tal-1979, mill-2013 sal-ġurnata li fiha tiġi mwieġba din l-interpellanza?

L-ONOR.

KAROL AQUILINA staqsa lill-

Ministru għall-Finanzi

Jista' l-Ministru jgħid mis-sena 2017 sad-data li tiġi mwieġba din il-mistoqsija parlamentari u maqsuma xahar b'xahar, kemm-il darba eżerċita s-setgħa mogħtija lilu b'mod konġunt mal-Ministru għall-Ekonomija, l-Investiment u n-Negozji ż-Żgħar sabiex flimkien jaħfru xi nuqqas ta' konformità ma' xi waħda mill-kondizzjonijiet imniżżla fis-subregolament 9 (1) tar-Regolamenti dwar il-Programm ta' Malta dwar Residenza u Visa (Leġislazzjoni Sussidjarja 217.18)?

Jista' jgħid għal kull darba li eżerċita din is-setgħa mogħtija lilu, x'kienet il-kondizzjoni li dwarha ġiet maħfura n-nuqqas ta' konformità?

L-ONOR.

KAROL AQUILINA staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid mis-sena 2017 sad-data li tiġi mwieġba din il-mistoqsija parlamentari u maqsuma xahar b'xahar, kemm-il darba eżerċita s-setgħa mogħtija lilu b'mod konġunt mal-Ministru għall-Finanzi sabiex flimkien jaħfru xi nuqqas ta' konformità ma' xi waħda mill-kondizzjonijiet imniżżla fis-subregolament 9 (1) tar-Regolamenti dwar il-Programm ta' Malta dwar Residenza u Visa (Leġislazzjoni Sussidjarja 217.18)?

L-ONOR.

KAROL AQUILINA staqsa lill-

Jista' l-Prim Ministru jgħid kemm-il individwu naqas milli jinnotifika lill-Aġenzija dwar Visa u Residenza f'Malta li jkun waqaf milli jibbenefika minn ċertifikat maħruġ skont ir-Regolamenti dwar il-Programm ta' Malta dwar Residenza u Visa (Leġislazzjoni Sussidjarja 217.18) xahar b'xahar mis-sena 2017 sad-data li tiġi mwieġba din il-mistoqsija parlamentari?

Jista' jgħid kemm kien l-ammont li ġie mħallas lill-Aġenzija dwar Visa u Residenza f'Malta bħala penali amministrattivi għal dan in-nuqqas?

L-ONOR.

KAROL AQUILINA staqsa lill-

Jista' l-Prim Ministru jgħid liema mill-funzjonijiet tagħha iddelegat l-Aġenzija dwar Visa u Residenza f'Malta lil xi awtorità oħra skont dak li jipprovdi s-subregolament 11 (2) tar-Regolamenti dwar il-Programm ta' Malta dwar Residenza u Visa (Leġislazzjoni Sussidjarja 217.18)?

Jista' l-Prim Ministru jgħid l-isem tal-awtorità jew awtoritajiet li ġew delegati b'xi waħda jew aktar mill-funzjonijiet tal-Aġenzija dwar Visa u Residenza f'Malta?

L-ONOR.

KAROL AQUILINA staqsa lill-

Jista' l-Ministru jgħid jekk kienx hemm xi membru tal-Bord tal-Ippjanar tal-Awtorità tal-Ippjanar li żvela lill-istess Bord, xi interess li huwa għandu qabel saret il-laqgħa tal-istess Bord li kien skedat għal nhar il-Ħamis 20 ta' Settembru 2018 dwar l-applikazzjoni bin-numru PA/03807/17?

Jekk iva, jista' l-Ministru jgħid jekk id-dettalji tad-dikjarazzjoni ġewx reġistrati fil-minuti tal-istess laqgħa tal-Bord tal-Ippjanar?

Jista' l-Ministru jpoġġi fuq il-Mejda tal-Kamra kopja tal-minuti tal-laqgħa tal-Bord tal-Ippjanar li saret nhar il-Ħamis 20 ta' Settembru 2018?

L-ONOR.

KAROL AQUILINA staqsa lill-

Jista' l-Ministru jgħid jekk kienx hemm xi membru tal-Awtorità tal-Ippjanar, jew xi membru tal-persunal tal-Awtorità, jew konsulent, persuna li tagħti parir jew xi persuna oħra ingaġġata mill-Awtorità tal-Ippjanar li żvela lill-Kunsill Eżekuttiv jew lill-Bord tal-Ippjanar xi interess li huwa għandu qabel saret il-laqgħa tal-istess Bord tal-Ippjanar ta' nhar il-Ħamis 20 ta' Settembru 2018 dwar l-applikazzjoni bin-numru PA/03807/17?

Jekk iva, jista' l-Ministru jgħid jekk id-dettalji tad-dikjarazzjoni ġewx reġistrati fil-minuti tal-laqgħa tal-Kunsill Eżekuttiv jew tal-Bord tal-Ippjanar?

Jista' l-Ministru jpoġġi fuq il-Mejda tal-Kamra kopja tal-minuti tal-laqgħa tal-Kumitat Eżekuttiv u/jew tal-Bord tal-Ippjanar fejn ġiet irreġistrata d-dikjarazzjoni?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

B'referenza għas-site investigation tar-rotta għal mina proposta li tgħaqqad b'mod permanenti lil Malta ma' Għawdex, jista' l-Ministru jgħid:

b. kif ingħata dan ix-xogħol ta' coring, b'tender jew b'direct order u kemm sewa flus dan ix-xogħol;

c. lil min ingħata dan ix-xogħol;

d. x'riżultati ħarġu minn din is-site investigation;

e. ipoġġi dan l-istudju fuq il-Mejda tal-Kamra;

f. x'tip ta' testijiet saru; u

g. x'tip ta' informazzjoni nġabret?

Jista' jassigura li dawn it-testijiet saru kif suppost?

L-ONOR.

TONI BEZZINA staqsa lill-

Jista' l-Ministru jgħid jekk fl-eventwalità li tiġi mħaffra l-mina bejn Malta u Għawdex:

a. kemm ġejja tiswa din il-mina;

b. x'tip ta' metodu ta' tħaffir se jintuża;

c. meta hemm il-ħsieb li jibda dan ix-xogħol;

d. kemm hu l-ħsieb li jdum għaddej dan ix-xogħol;

e. kemm hu proġettat li jiġi jiswa dan ix-xogħol;

f. kif se jiġi ffinanzjat dan ix-xogħol, minn fondi nazzjonali jew minn fondi tal-Unjoni Ewropea u b'liema proporzjon?

L-ONOR.

TONI BEZZINA staqsa lill-

Jista' l-Ministru jgħid x'tip ta' blat instab li hemm fir-rotta tal-mina bejn Malta u Għawdex?

Ġew identifikati faults fil-blat minn fejn se tgħaddi l-mina?

L-ONOR.

TONI BEZZINA staqsa lill-

Jista' l-Ministru jgħid meta se joħorġu t-tenders biex isir it-tħaffir u bini tal-mina bejn Malta u Għawdex?

Jista' jgħid x'tip ta' tender se toħroġ?

L-ONOR.

TONI BEZZINA staqsa lill-

Jista' l-Ministru jgħid jekk sarux studji dwar is-saħħa u s-sigurtà waqt ix-xogħlijiet fuq il-mina bejn Malta u Għawdex?

Mir-rapporti li saru s'issa, jekk saru, ħareġ x'inċidenza ta' fatalitajiet jista' jkun hemm waqt li jkun għaddej ix-xogħol u kif dawn jistgħu jiġu eleminati?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk hawn Malta għandniex National Geological Survey nazzjonali bħala organizzazzjoni permanenti li tagħti pariri lill-Gvern dwar il-ġeoloġija tal-pajjiż?

Jekk le, għaliex hawn Malta bqajna l-unika pajjiż fl-Unjoni Ewropea mingħajr dan is-servizz?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm kien hemm impjegati f'substantive grade b'kuntratt u li l-kuntratt tagħhom ma ġiex imġedded għal xi raġuni jew oħra, f'kull dipartiment u entità li taqa' taħt id-dekasteru tagħha, mis-sena 2013 sal-lum, maqsuma sena b'sena?

X'kien il-grad ta' dawn l-impjegati qabel u wara li l-kuntratt tagħhom ma ġġeddidx?

F'liema uffiċċju kienu u qegħdin fil-preżent?

X'inhu x-xogħol tagħhom bħalissa u x'inhi d-data ta' meta l-kuntratt tagħhom ma kienx imġedded?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm kien hemm impjegati li ngħataw promozzjoni f'kull dipartiment u entità li taqa' taħt id-dekasteru tagħha mis-sena 2013 sal-lum, maqsuma sena b'sena?

Tista' tagħti dan it-tagħrif skont jekk il-promozzjoni ngħatatx abbażi ta' eżami kompetittiv jew permezz ta' intervista quddiem Bord tal-Għażla?

Għal kull każ, tista' tgħid f'liema grad kienu u x'inhu l-grad li fih ġew promossi?

Tista' tgħid ukoll kemm kien hemm impjegati li ngħataw iktar minn promozzjoni waħda f'dan il-perjodu?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid, preżentement f'kull uffiċċju jew sezzjoni ta' kull dipartiment li jaqa' fid-dekasteru tagħha, kemm hemm impjegati fil-grad ta' Direttur Ġenerali, Direttur, Assistent Direttur, Senior Manager u Manager?

X'inhu x-xogħol ta' kull wieħed minnhom bħalissa?

L-ONOR.

GODFREY FARRUGIA staqsa lill-

Ministru għall-Ġustizzja, Kultura u Gvern Lokali

Fil-21 t'Ottubru ġew ippubblikati żewġt artikli ntitolati "Witness admitted to police he lied about Cardona sighting with Degiorgio" u "Xhud jammetti mal-pulizija li gideb dwar Cardona" fil-media tal-Malta Today u l- One News rispettivament u fit-28 t'Ottubru ġie ppubblikat l-artiklu "It-tliet esperti li qabbad il-Maġistrat Vella swew €136,654" fl-Illum dwar tliet esperti tal-Qorti li ħadmu fuq l-inkjesta tal-Maġistrat Vella dwar il-qtil ta' Daphne Caruana Galizia.

Fl-artikli ġie allegat li t-tliet esperti tħallsu €136,654 bejniethom tax-xogħol li għamlu fuq l-inkjesta.

L-artikli komplew jgħidu li l-Pulizija identifikat li wieħed minn dawn it-tliet esperti kien leak li għadda informazzjoni lill-media barranija u lill-uffiċjali għolja tal-PN.

Skont dawn l-artikli dan ġie kkonfermat wara li waħda mill-verżjonijiet li ġiet intenzjonalment mgħoddija lill-esperti mill-Pulizija, ġiet irrapportata mill-gazzetta La Repubblica.

Jista' l-Ministru jikkonferma kemm tħallsu kull wieħed minn dawn it-tliet esperti?

Jista' jgħid kemm tħallsu kull wieħed minn dawn it-tliet esperti?

Jista' jgħid ukoll x'passi ttieħdu mill-pulizija fuq dak li ġie allegat?

L-ONOR.

GODFREY FARRUGIA staqsa lill-

Ministru għall-Intern u Sigurtà Nazzjonali

Nirreferi għad-Dipartiment tal-Protezzjoni Ċivili.

Hu fatt li hemm nuqqas ta' riżors uman u dan in-nuqqas qed jagħmel tajjeb għalih il-volontarjat.

F'Jannar ħarġet sejħa biex jiġu ingaġġati aktar impjegati tal-Protezzjoni Ċivili.

Għalkemm l-applikazzjonijiet għalqu fid-9 ta' Frar, s'issa għadhom ma bagħtu għal ħadd.

Jista' l-Ministru jgħid meta ser tittieħed azzjoni f'dan ir-rigward?

Jista' jgħid kemm hemm impjegati f'dan is-settur?

Jista' jgħid kemm huma l-voluntiera li jieħdu sehem f'din id-dixxiplina?

Jista' jgħid kemm hemm persuni jitħarrġu barra minn Malta biex jispeċjalizzaw f'dan il-qasam ta' salvataġġ?

L-ONOR.

GODFREY FARRUGIA staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid x'inhu l-pjan ta' kontinġenza tal-Ministeru għal dawk il-barranin li xtraw passaport u li issa huma Maltin, jekk iqum il-każ li xi ħadd minnhom jinqabad fi kriżi u jitlob għajnuna diplomatika?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għad-direct orders li qed jinħarġu u għall-kuntratti li r-Residenza San Vinċenz de Paule għandhom mal-kumpanija li d-dettalji dwarha qed jingħataw separatament, jista' l-Ministru jgħid kemm-il darba ngħata direct order u meta ngħata l-ewwel direct order?

Jista' jgħid kemm din il-kumpanija ilha tagħti servizz lil din ir-residenza?

Jista' jgħid kemm jiswa d-direct order preżenti?

L-ONOR.

ROSIANNE CUTAJAR staqsiet lill-

Ministru għat-Trasport, Infrastruttura u Proġetti Kapitali

Peress li Triq San Ġwakkin f'Ħal Qormi (il-parti li twasslek għall-Imrieħel bypass) qatt ma ġiet asfaltata u tinsab fi stat ħażin ħafna u peress li minnha jgħaddu għadd ta' persuni bil-mixi u bil-karozza biex ta' kuljum imorru għax-xogħol fiż-Żona Industrijali tal-Imrieħel, jista' l-Ministru jagħtiha prijorità u jinkludiha fil-lista ta' toroq li se jsiru fl-2019 biex b'hekk tikkumplimenta l-proġett tal-bridge tal-bypass tal-Imrieħel?

L-ONOR.

ROSIANNE CUTAJAR staqsiet lill-

Ministru għall-Enerġija u Immaniġġar tal-Ilma

Peress li t-triq li tagħti għal Għar Lapsi hija mdallma u hija ffrekwentata minn bosta Maltin u turisti, jista' l-Ministru jassigura li jkun hemm id-dawl neċessarju matul l-istess triq?

L-ONOR.

IVAN BARTOLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid fiex wasal ix-xogħol fi Ġnien l-Għarusa tal-Mosta, jew jekk bediex, liema xogħol li għalih ġew ivvutati €100,000 u li għal dan il-proġett kienet saret press conference fl-istess ġnien qabel l-Elezzjoni Ġenerali tal-2017?

L-ONOR.

IVAN BARTOLO staqsa lill-

Jista' l-Ministru jgħid fejn qegħdin jintefqu l-flus miġbura minn dawk il-kumpaniji li mhumiex iħaddmu l-kwota ta' ħaddiema b'diżabilità (2% mill-ħaddiema jkunu persuna b'diżabilità)?

L-ONOR.

IVAN BARTOLO staqsa lill-

Jista' l-Ministru jgħid x'kien il-budget tal-Lino Spiteri Foundation għas-sena 2018?

Kemm-il persuna b'diżabilità nstabilha impjieg matul din is-sena?

L-ONOR.

IVAN BARTOLO staqsa lill-

Fil-bidu tas-sena 2017, il-Fondazzjoni għal Servizzi ta' Ħarsien Soċjali (FSWS) ħadet over il-programm tas-Supported Employment mill-Malta Association of Supported Employment (MASE).

Dan fisser li ħadet over il-520 suċċessi ta' persuni vulnerabbli li kien instabilhom xogħol matul is-sena 2016 u li sa l-aħħar tal-istess sena kienu għadhom jaħdmu, u wkoll l-FSWS kienet ħadet over il-madwar 20 ħaddiem abbinat mal-programm.

Jista' l-Ministru jgħid:

a) kemm minn dawn il-520 ħaddiema vulnerabbli għadhom fl-impjieg?

b) il-ħaddiema li ġew ittrenjati u ġabu ċertifikazzjoni fis-Supported Employment u li ttieħdu mal-programm mill-FSWS, lil kemm-il persuna vulnerabbli sabu xogħol matul is-sena 2017 u matul is-sena 2018?

c) illum, x'inhu l-irwol ta' dawn il-persuni li ġabu ċertifikazzjoni fis-Supported Employment?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għall-Job Enhancing Skills Scheme (JESS) li huwa ffinanzjat minn fondi Ewropej u mmexxi mill-Aġenzija Sapport, jista' l-Ministru jgħid:

a) kemm hija s-somma totali allokata għal din l-iskema?

Kemm huwa twil dan il-programm?

Fiex jikkonsisti dan il-programm?;

b) meta bdiet din l-iskema u kemm il-parteċipant hemm f'din l-iskema s'issa?

Bħalissa f'liema stadju tal-proġett waslu dawn il-parteċipanti? u

c) skont il-proġett, kemm hu mistenni li jkun in-numru ta' persuni li ser jibbenefikaw minn din l-iskema fl-għeluq tiegħu?

L-ONOR.

IVAN BARTOLO staqsa lill-

B'referenza għall-INK Person Focused Inclusion Project li huwa ffinanzjat minn fondi Ewropej u mmexxi mill-Aġenzija Sapport, jista' l-Ministru jgħid:

a) kemm hija s-somma allokata għal dan il-programm u kemm huwa twil dan il-programm?

Fiex jikkonsisti dan il-programm? u

b) meta beda jitħaddem dan il-programm?

Bħalissa x'inhuwa n-numru ta' parteċipanti fi ħdan dan il-programm u skont l-applikazzjoni, kemm huwa n-numru ta' benefiċċjarji li ser jibbenefikaw minn dan il-programm?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jwieġeb il-mistoqsija parlamentari 6710 kollha u ċjoè: Jista' d-Deputat Prim Ministru u Ministru għas-Saħħa jgħid x'tip ta' konsultazzjoni saret, ma' min saret u meta saret dwar ir-rilokazzjoni għall-post ieħor tal-poliklinika tar-Rabat, Għawdex?

Jista' jgħid jekk saritx applikazzjoni mal-Awtorità tal-Ippjanar biex issir din ir-rilokazzjoni u jekk iva meta saret u meta ħarġu l-permessi meħtieġa?

Jista' jagħti n-numru ta' din l-applikazzjoni?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fiex waslu l-preparamenti biex jibda x-xogħol ta' Riġenerazzjoni tal-Boat Houses ġewwa x-Xlendi?

Ħarġu t-tenders?

F'liema xahar u sena hu ppjanat li jibda x-xogħol infrastrutturali u kemm hi stmata li tkun l-ispiża?

L-ONOR.

CHRIS SAID staqsa lill-

Ministru għal Għawdex

Tista' l-Ministru tagħti aktar dettalji dwar it-tweġiba għall-mistoqsija parlamentari 6614 u tgħid fiex kien jikkonsisti dan il-mandat u fuq xiex sar, rigward Triq ta' Ġorf ġewwa x-Xagħra?

X'sar mill-Ministeru għal Għawdex?

Jekk kien hemm deċiżjoni mill-Qorti, tista' l-Ministru tpoġġi kopja tad-deċiżjoni fuq il-Mejda tal-Kamra?

Jekk le, tista' tgħid xi ftehim sar?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jinforma lill-Kamra x'passi qed jittieħdu biex titwettaq il-wegħda elettorali li persuni Maltin li jgħixu barra minn Malta u li għandhom id-dritt tal-vot, jivvutaw f'Ambaxxati Maltin?

Jista' jikkonferma jekk il-miżura hix se tiddaħħal fil-ħin biex tkun tapplika għall-elezzjoni li jmiss tal-Membri tal-Parlament Ewropew?

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jqiegħed fuq il-Mejda tal-Kamra kopja tar-roadmap li saret referenza għaliha fl-aħħar rapport annwali tal-Kunsill għall-Maltin li jgħixu barra minn Malta?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jinforma lill-Kamra kemm huwa n-numru ta' pensjonanti preżentement f'pajjiżna u li d-dħul tal-pensjoni tagħhom huwa inqas minn €600 fix-xahar?

L-ONOR.

Ministru għat-Trasport, Infrastruttura u Proġetti Kapitali

Jista' l-Ministru jinforma lill-Kamra kemm ġiet tiswa Triq il-Fieres f'Ħal Tarxien u jista' jiddeskrivi x'xogħol sar?

L-ONOR.

Jista' l-Ministru jgħid kemm huwa n-numru ta' pensjonanti reġistrati preżentement f'Ħal Tarxien, li d-dħul tal-pensjoni tagħhom, huwa inqas minn €600 fix-xahar?

Jista' jindika wkoll kemm huma dawk il-persuni li qabżu s-sebgħin sena?

Jista' jindika kemm minnhom huma ta' sess femminil?

L-ONOR.

Ministru għat-Turiżmu

Jista' l-Ministru jinforma lill-Kamra x'xogħol sar tul din is-sena fi Ġnien Dom Mintoff ġewwa Raħal il-Ġdid?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsijiet parlamentari 7636 u 7466 u jgħid kemm hemm każijiet:

b) ċivili

fil-Qorti ta' Malta li ilhom għaddejjin għal aktar minn ħames snin?

Jista' jagħti din l-informazzjoni f'statistika separata sad-data li tiġi mwieġba din il-mistoqsija parlamentari?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsijiet parlamentari 7637 u 7467 u jgħid kemm hemm każijiet:

b) ċivili

fil-Qorti ta' Malta li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 7638 u 7468 u jgħid kemm hemm każijiet:

b) ċivili

fil-Qorti ta' Għawdex li ilhom għaddejjin għal aktar minn ħames snin?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsijiet parlamentari 7639 u 7469 u jgħid kemm hemm każijiet:

b) ċivili

fil-Qorti ta' Għawdex li ilhom għaddejjin għal aktar minn għaxar snin?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsijiet parlamentari 7640 u 7470 u jgħid globalment, kemm hemm każijiet fil-Qrati ta' Malta u Għawdex li ilhom pendenti għal aktar minn 450 jum?

L-ONOR.

RYAN CALLUS staqsa lill-

Ministru għat-Trasport, Infrastruttura u Proġetti Kapitali

B'referenza għat-tweġiba tal-mistoqsija parlamentari 6171 magħmula fl-4 ta' Ġunju 2018, jista' l-Ministru jaġġorna l-Kamra bit-talba li kienet saret sabiex titwessa' t-triq bejn Trejqet l-Anġli u Triq Salvu Curso flimkien mal-introduzzjoni ta' miżuri ta' sigurtà minħabba l-inċidenti li seħħew?

L-ONOR.

CLAYTON BARTOLO staqsa lill-

Jista' l-Ministru jikkunsidra li jsiru t-tiswijiet, bħal major patching, li hemm bżonn fi Triq it-Turisti fil-Qawra, li hija triq li minnha ta' kuljum jgħaddu għexieren ta' karozzi tal-linja u mijiet ta' karozzi privati u ilha minsija għal ħafna snin?

L-ONOR.

CLAYTON BARTOLO staqsa lill-

Jista' l-Ministru jikkunsidra li jsiru t-tiswijiet, bħal major patching, li hemm bżonn fi Triq l-Imrejkba fil-Qawra, li hija triq li minnha ta' kuljum jgħaddu mijiet ta' karozzi privati u ilha minsija għal ħafna snin?

L-ONOR.

ROBERT CUTAJAR staqsa lill-

Jista' l-Ministru jgħid preżentement kemm hemm ħaddiema jaħdmu fid-Dipartiment tal-Kunsilli Lokali u jindika kemm minnhom huma ħaddiema impjegati mal-Gvern u kemm ħaddiema impjegati mal-kuntrattur?

L-ONOR.

ROBERT CUTAJAR staqsa lill-

Jista' l-Ministru jgħid kemm hemm ħaddiema jaħdmu fid-Dipartiment tal-Kunsilli Lokali u li preżentement (sad-data ta' meta qed titressaq din id-domanda) qegħdin bil-family friendly measures u fl-istess risposta jindika x'tip ta' family measures huma?

L-ONOR.

ROBERT CUTAJAR staqsa lill-

Jista' l-Ministru jagħti lista (mingħajr ismijiet) ta' kemm-il persuna u kif kienu approvati l-family friendly measures bejn Jannar 2014 u Ottubru 2018 (sena sena)?

L-ONOR.

EDWIN VASSALLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk il-Pig Farm Cessation Scheme li skont l-estimi finanzjarji tal-2019 qed juri ċ-ċifra ta' miljun ewro humiex se jkunu miżjuda mal-iskema taż-żewġ miljun ewro li kien parti mill-vot tal-Ministeru għall-Ambjent għas-sena 2018, jew jekk għall-2019 għal dan il-vot se jkun hemm biss miljun ewro?

L-ONOR.

EDWIN VASSALLO staqsa lill-

Jista' l-Ministru jieħu l-passi meħtieġa sabiex persuni b'diżabilità fuq il-vetturi tat-trasport pubbliku jkunu jistgħu jingħataw l-opportunità li jkunu jistgħu jpoġġu bilqiegħda fejn suppost hemm postijiet ta' prijorità għall-persuni b'diżabilità?

L-ONOR.

EDWIN VASSALLO staqsa lill-

Jista' l-Ministru jieħu l-passi meħtieġa sabiex jara li titranġa l-ħsara f'triq ta' fuq il-pont tal-Bidnija li hemm parti mit-triq li qed tisfronda?

L-ONOR.

KRISTY DEBONO staqsiet lill-

Jista' l-Ministru jgħid għalfejn il-bini li d-dettalji dwaru qed jingħataw separatament, ma ġiex devolut direttament lill-Kunsill Lokali ta' Ħal Għargħur biex isir librerija għall-komunità, skont it-talba unanima tal-Kunsill kollu imma minflok ħareġ għall-offerta permezz ta' tender?

L-ONOR.

RYAN CALLUS staqsa lill-

Jista' l-Ministru jpoġġi fuq il-Mejda tal-Kamra lista ta' konsulenti ngaġġati mal-Awtorità tal-Artijiet minn Jannar 2018 sal-ġurnata li fiha tiġi mwieġba din il-mistoqsija parlamentari?

L-ONOR.

RYAN CALLUS staqsa lill-

Jista' l-Ministru jpoġġi fuq il-Mejda tal-Kamra lista tal-avviżi maħruġa fil-gazzetti mill-Awtorità tal-Artijiet u jindika kemm inħarġu avviżi f'kull ġurnal rispettiv, minn Ġunju 2017 sal-ġurnata li fiha tiġi mwieġba din il-mistoqsija parlamentari?

L-ONOR.

ROSIANNE CUTAJAR staqsiet lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm pitturi u ta' liema artisti nxtraw mill-Gvern mill-1980 sal-2012?

L-ONOR.

SIMON BUSUTTIL staqsa lill-

B'referenza għall-ħlas ta' €15,000 li sar lill-artist miżżewweġ Ministru u li d-dettalji dwaru qed jingħataw separatament, jista' l-Prim Ministru:

a. jgħid ta' xiex sar dan il-ħlas;

b. jippreżenta ritratt jew stampa tax-xogħol li sar;

c. jgħid jekk saritx sejħa għall-offerti qabel dan ix-xogħol ġie assenjat lill-artist in kwistjoni;

d. jippreżenta kopja tal-ftehim jew kuntratt li sar mal-artist in kwistjoni; u

e. jgħid kemm saru ħlasijiet b'kollox lill-artist imsemmi bejn Marzu 2013 u d-data ta' din il-mistoqsija parlamentari?

L-ONOR.

BYRON CAMILLERI staqsa lill-

B'referenza għat-tweġiba tal-mistoqsija parlamentari 7314 u fid-dawl li fl-aħħar jiem jidher li sar hoarding ġdid quddiem il-Monument tal-Assedju l-Kbir, jista' l-Ministru jagħti rendikont tax-xogħlijiet l-oħra li qed isiru fuq il-Monument tal-Assedju l-Kbir u l-madwar?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' kemm persuni ngħataw warrant sabiex jipprattikaw ta' avukat, sena b'sena, mis-sena 2000 sal-lum?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' kemm persuni ngħataw warrant sabiex jipprattikaw ta' nutar, sena b'sena, mis-sena 2000 sal-lum?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' kemm persuni kellhom warrant sabiex jipprattikaw ta' avukat sospiż/irtirat, sena b'sena, mis-sena 2000 sal-lum?

L-ONOR.

BYRON CAMILLERI staqsa lill-

Jista' l-Ministru jagħti rendikont ta' kemm persuni kellhom warrant sabiex jipprattikaw ta' nutar sospiż/irtirat, sena b'sena, mis-sena 2000 sal-lum?

L-ONOR.

HERMANN SCHIAVONE staqsa lill-

Ministru għall-Edukazzjoni u Xogħol

Jista' l-Ministru jgħid meta u fejn hi maħsuba li ser issir iċ-ċirkwit għat-tlielaq tal-karozzi?

L-ONOR.

HERMANN SCHIAVONE staqsa lill-

Ministru għall-Edukazzjoni u Xogħol

Jista' l-Ministru jgħid jekk hux qiegħed isir studju tal-impatt, partikolarment tal-ħsejjes ġenerati mit-tlielaq tal-karozzi fuq l-irħula fil-viċinanzi?

L-ONOR.

HERMANN SCHIAVONE staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid preżentement kemm hawn tfal taħt is-16-il sena reġistrati bi bżonnijiet speċjali f'kull raħal u f'belt f'Malta u Għawdex separatament?

L-ONOR.

HERMANN SCHIAVONE staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk hux qed isir jew jekk dan l-aħħar sarx bunkering fil-port ta' Marsaxlokk?

L-ONOR.

ETIENNE GRECH staqsa lill-

Ministru għall-Ġustizzja, Kultura u Gvern Lokali

B'referenza għar-risposta tal-mistoqsija parlamentari 7660, jista' l-Ministru jgħid x'kienu s-sentenzi mogħtija lil dawk l-1,759 ġenitur li ġew akkużati li ma bagħtux lil uliedhom l-iskola mingħajr raġuni valida fil-perjodu 2016 – 2017?

L-ONOR.

ETIENNE GRECH staqsa lill-

Deputat Prim Ministru u Ministru għas-Saħħa

B'referenza għar-risposta tal-mistoqsija parlamentari 7661, jista' d-Deputat Prim Ministru u Ministru għas-Saħħa jgħid minn liema lokalitajiet jattendu fiċ-Ċentru ta' Matul il-Jum taż-Żejtun u kemm hemm persuni li joqogħdu f'Wied il-Għajn li jattendu regolarment?

L-ONOR.

ETIENNE GRECH staqsa lill-

Jista' l-Ministru jgħid kemm kien hemm persuni li talbu l-għajnuna minħabba problemi ta' droga f'dawn l-aħħar tliet snin?

Bħalissa kemm hemm persuni li qed jagħmlu esperjenza residenzjali sabiex joħorġu minn din il-problema serja?

Jista' l-Ministru jgħid jekk hemmx xi waiting list sabiex persuni bil-problema ta' droga, jingħataw is-servizz residenzjali?

L-ONOR.

ETIENNE GRECH staqsa lill-

Jista' d-Deputat Prim Ministru u Ministru għas-Saħħa jgħid kemm hi l-ispiża ta' kuljum għal kull persuna b'nuqqas ta' saħħa mentali li qed tattendi f'xi Ċentru ta' Matul il-Jum?

L-ONOR.

ETIENNE GRECH staqsa lill-

Jista' l-Ministru jgħid kemm kien l-ammont ta' flus li ħareġ il-Gvern f'dawn l-aħħar tliet snin għall-benefiċċji tal-mard lill-persuni bi problemi tad-droga u tal-alkoħol?

L-ONOR.

BYRON CAMILLERI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jara li passaġġ li dejjem kien hemm f'Wied Blandun, li d-daħla tiegħu tinsab fi Triq Valperga faċċata ta' Triq il-Giżi, il-Fgura, li minħabba l-maltemp riċenti m'għadux aktar aċċessibli, jerġa' jsir aktar aċċessibbli?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jgħid kemm hemm għalliema li għadhom mingħajr laptop minkejja li s-sena skolastika ilha li bdiet għal numru ta' ġimgħat?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jgħid jekk l-iskema sabiex ħaddiema taċ-ċivil ikunu assenjati mal-assoċjazzjonijiet jew klabbs sportivi għadhiex miftuħa, u jekk fl-affermattiv, x'għandha tagħmel assoċjazzjoni jew klabb biex jibbenefika minnha?

MOZZJONIJIET

MINISTRU GĦALL-EKONOMIJA, INVESTIMENT U NEGOZJI ŻGĦAR L-ONOR.

L-Ewwel Qari tal-Abbozz ta' Liġi msejjaħ "Att biex jipprovdi għar-regolamentazzjoni u l-amministrazzjoni tal-affarijiet li jirrigwardaw Żoni Ħielsa f'Malta bil-għan li jinkoraġġixxi l-iżvilupp ekonomiku u jiġġenera impjiegi f'Malta u sabiex jiddetermina u jirregola l-impriżi li huma awtorizzati jwettqu attivitajiet f'xi Żona Ħielsa mingħajr preġudizzju għad-dispożizzjonjiet applikabbli tal-Att dwar id-Dazji ta' Importazzjoni u l-Kodiċi Doganali tal-Unjoni".

ORDNIJIET TAL-ĠURNATA

Abbozz Nru 62 – Abbozz ta' Liġi li jemenda l-Att dwar Kunsilli Lokali – Tieni Qari - Ministru għall-Ġustizzja, Kultura u Gvern Lokali.

Abbozz Nru 60 - Abbozz ta' Liġi dwar it-Trademarks – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 61 – Abbozz ta' Liġi li jemenda Diversi Liġijiet (Rilokazzjoni ta' Uffiċċju u Notifika b'mezzi Elettroniċi – Tieni Qari - Segretarju Parlamentari għar-Riformi, Ċittadinanza u Simplifikazzjoni ta' Proċessi Amministrattivi.

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Tieni Qari (Kont.) - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 63 – Abbozz ta' Liġi dwar l-Amministrazzjoni Pubblika - Tieni Qari - Prim Ministru.

Abbozz Nru 64 - Abbozz ta' Liġi li jemenda Liġijiet Kriminali dwar it-Terroriżmu - Tieni Qari - Ministru għall-Ġustizzja, Kultura u Gvern Lokali.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi -Tieni Qari – Deputat Prim Ministru u Ministru għas-Saħħa.

Abbozz Nru 67 – Abbozz ta' Liġi li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

AbbozzNru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari – Ministru għall-Ġustizzja, Kultura u Gvern Lokali.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Estimi Ġenerali 2019 - Kumitat ta' Provvista:

Votazzjonijiet fuq l-emendi u l-voti mressqa taħt kull Ministeru; Approprjazzjoni għas-sena 2019 u Tieni Approprjazzjoni għas-sena 2018

9 ta' Novembru 2018 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI

Il-President tal-Kumitat għall-Konsiderazzjoni ta' Abbozzi ta' Liġi se jiltaqa' nhar it-Tnejn, 12 ta' Novembru 2018, fis-6.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ - Ministru għall-Edukazzjoni u x-Xogħol.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR L-AFFARIJIET SOĊJALI

Il-Kumitat Permanenti dwar l-Affarijiet Soċjali se jiltaqa' nhar it-Tnejn, 12 ta' Novembru 2018 fis-6:30 pm fil-Kamra tal-Kumitati, fil-Parlament b'din l-aġenda:

Diskussjoni dwar l-Abbozz Nru 47 – Abbozz ta' Liġi li jemenda l-Kodiċi Ċivili, Kap. 16 u l-Kodiċi Kriminali, Kap.9, biex jipprovdi għall-immunità mir-responsabilità f'każijiet ta' salvataġġ jew tentattiv ta' salvataġġ;

Affarijiet Oħra ; u

nhar l-Erbgħa, 14 ta' Novembru 2018 fil-4.45 pm fil-Kamra tal-Kumitati, fil-Parlament b'din l-aġenda:

Diskussjoni dwar l-Abbozz Nru 47 – Abbozz ta' Liġi li jemenda l-Kodiċi Ċivili, Kap. 16 u l-Kodiċi Kriminali, Kap.9, biex jipprovdi għall-immunità mir-responsabilità f'każijiet ta' salvataġġ jew tentattiv ta' salvataġġ (Kontinwazzjoni);

Affarijiet Oħra.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 14 ta' Novembru 2018 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar l-Erbgħa, 21 ta' Novembru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Diskussjoni ġenerali dwar ir-Rapport maħruġ mill-Awtorità tal-Ambjent u r-Riżorsi intitolat "State of the Environment Report 2018" (Kont.).

9 ta' Novembru 2018 SKRIVAN TAL-KAMRA